În incinta clădirii erau organizate baluri, erau prezentate piese de teatru ale trupelor care vizitau orașul și aici ieșeau prima oară în societate tinerele din protipendadă. Pe scena Palatului Apollo au jucat Róza Déryné Széppataki, Anna Kántorné Engelhardt, Lujza Blaha, Mari Jászai, Gyula Kovács și István Szentgyörgyi. În perioada revoluției din 1848-1849 a fost locul de întâlnire a tineretului revoluționar.